jkorsvik/nowiki_second_scrape_merged huggingface dataset:
Finn Lynge

Finn Lynge (født 22. april 1933 i Nuuk, død 4. april 2014 i Qaqortoq) var en grønlandsk politiker og forfatter. Finn Lynge var sønn av Kristoffer Lynge.
Finn Lynge kom som ung til Danmark for å bli student. Han studerte dansk og fransk ved Københavns Universitet og ble katolsk prest i Frankrike, Roma og USA. I 1963 ble han ordinert som den første grønlandske katolske prest. Siden var han hjelpeprest i noen år i både Danmark og på Grønland. Han la senere prestegjerningen bak seg og tok i stedet en rekke stillinger i det grønlandske samfunn og i hjemmestyrets tjeneste.
1979-1984 var han Grønlands representant i EU-parlamentet og ministerråd ved den danske utenrikstjenestes Grønlandsrepresentasjon i Brussel fra 1993 til 1995.
Fram til 2003 fungerte han som rådgiver ved Grønlands hjemmestyre i København.


== Referanser ==


== Eksterne lenker ==
(en) Finn Lynge hos Europaparlamentet
Margaret Sophia Green Kvikne

Margaret Sophia Green Kvikne (født 1850, død 1894) var en prestedatter fra York i England som kom til Norge for å drive med fjellklatring.


== Kvinnelig pionér ==
Det var et miljø for fjellklatring i området hvor Margaret Sophia Green vokste opp. Fjellklatree og Norges venn  William Cecil Slingsby var fra samme området. Da Margaret kom til Norge for første gang i 1886 hadde hun allerede mye klatreerfaring, blant annet fra flere turer til Alpene. 
I 1886 ble Margaret Sophia Green den andre kvinnen som klatret til toppen av Romsdalshorn. Senere ble hun også den første kvinnen på toppen av Store Styggedalstind (1888). En planlagt tur til Store Skagastølstind ble avlyst på grunn av dårlig vær, og norske Therese Bertheau ble den første kvinnen på «Storen» i 1894. 
I 1888 skrev Margaret Sophia Green som første kvinne i Den Norske Turistforenings Årbok. Teksten het: «A Visit to the Hurungtinder in 1888». 
Hun giftet seg med hotelleier og fjellfører Knut Kvikne i Balestrand i 1890.  


== Den engelske kirken ==

Margeret Sophia Green Kvikne fikk tuberkulose og levde bare i 4 år etter at hun giftet seg med Knut Kvikne. Før hun døde gav Knut Kvikne konen sin et løfte om å bygge en engelsk kirke i Balestrand. Kirken fikk navnet St. Olafs Church og ble ferdigstilt i 1897. Inne i kirken finner en et maleri av hotellfrua og fjellpionéren, samt en minneplate med et sitat fra Davidssalmen: «The Mountains shall bring Peace».


== Kilder ==
Kvinnestemmer fra Sogn og Fjordane Arkivert 4. april 2016 hos Wayback Machine.
Margaret Sophia Green, Den Norske Turistforenings Årbok, "A visit to the Hurrungtinder in 1888".
Anne Mette Vibe: Therese Bertheau – Tindestigerske og Lærerinde
Fylkeleksikon for Sogn og Fjordane: Margaret Sophia Green Kvikne
Fylkeleksikon for Sogn og Fjordane: Knut Kvikne
Fylkeleksikon for Sogn og Fjordane: St. Oafs kyrkje
Margrethe Henden Aarass og Sigurd Vengen: Kulturhistorisk leksikon: St. Olafs kyrkje – Engelskkyrkja
Stenolis

Stenolis er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, brun- eller gråaktige trebukker, dekkvingene ofte med lyse tegninger. Antennene er lange, særlig hos hannene. Pronotum er nærmest tønneformet, uten pigger på sidene. Dekkvingene er parallellsidige med litt avrundede "skuldre".


== Levevis ==
Larvene lever i død ved.


== Utbredelse ==
Slekten er hovedsakelig utbredt i Mellom-Amerika, men et par av artene går sør til Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Acanthocinini Thomson, 1860
Slekten  Stenolis Bates, 1874 - 17 arter
Stenolis angulata (Fabricius, 1801)
Stenolis calligramma (Bates, 1872)
Stenolis flavoguttata Monné, 2011
Stenolis giesberti Monné, 2011
Stenolis gilvolineata Monné, 2011
Stenolis inclusa (Bates, 1885)
Stenolis laetifica (Bates, 1872)
Stenolis marcelae Monné, 2011
Stenolis multimacula Monné, 2011
Stenolis nearnsi Monné, 2011
Stenolis polygramma (Bates, 1872)
Stenolis polytaenia (Bates, 1885)
Stenolis pulverea (Bates, 1881)
Stenolis tavakiliani Monné, 2011
Stenolis theobromae (Lara & Shenefelt, 1964)
Stenolis vigintiguttata (Bates, 1885)
Stenolis xanthostigma Monné, 2011


== Kilder ==
Liste over artene Arkivert 2. desember 2016 hos Wayback Machine.
Bildegalleri Arkivert 23. april 2016 hos Wayback Machine.


== Eksterne lenker ==
(en) Stenolis i Encyclopedia of Life 
(en) Stenolis i Global Biodiversity Information Facility 
(en) Stenolis hos NCBI 
Stenolis – detaljert informasjon på Wikispecies
Agrippa (astronom)

Agrippa (gresk: Ἀγρίππας) var en astronom fra Oldtidens Hellas. Han var fra Bitynia, og levde i det 1. århundre e. Kr. Ingen dokumenter er funnet etter ham. Det eneste som er kjent om ham, er en observasjon, nevnt av Ptolemaios i Almagest (VII, 3). Ptolemaios skriver at i det tolvte år under Domitian, på den syvende dagen i den bitynianske måneden Metrous, observerte Agrippa en okkludert front på deler av Pleiadene.Hensikten med observasjonen var trolig å kontrollere presesjonen ved jevndøgn, som den greske astronomen, geografen og matematikeren Hipparkhos (ca. 190–120 f.Kr.) hadde oppdaget mange år tidligere.Et av kraterne på månen er oppkalt etter Agrippa.


== Referanser ==


== Eksterne lenker ==
Agrippa, hellenicworld.com
Lastetraktor (skogsmaskin)

En lastetraktor, eller en lassbærer, er en skogsmaskin som blir brukt til å kjøre tømmer fra skogen og frem til en velteplass for videre transport med tømmerbil. 


== Utstyr og teknikk ==
Lastetraktorer er utstyrt med førerhytte, tømmerkran og lasteplass for tømmeret. Den er konstruert for å gi minst mulig skade på marken ved framkøring.
Den blir styrt med rammestyring og har tre eller fire akslinger, hvorav to under lasteplassen. Hjulgangen under tømmerlasset blir ofte utstyrt med belter, og det er vanligvis drift på alle hjulene. 
Krana kan være teleskopisk for å oppnå en bedre rekkevidde. Lastetraktorer finnes i ulike størrelser for ulike driftsformål. Bestandsgående maskiner er gjerne smalere enn de som er konstruert for ordinær sluttavvirking.
Nygaardsvoldbåter

Nygaardsvoldbåter var fiskefartøy som fra 1936 ble bygget med offentlig subsidiering. Som en del av de sosiale tiltakene Nygaardsvoldregjeringen iverksatte i 1935 ble det ytet statlige bidrag og lån på særlig gode vilkår til båtkjøp. Det var aktive fiskere som gikk sammen i partslag som kunne gjøre seg nytte av denne ordningen. Fiskeridirektoratet utarbeidet tegninger til to ulike kravellbygde fiskekuttere. Disse ble det bygget mange av. Det var likevel opp til hvert enkelt partslag å avtale med båtbyggeriet hvordan båten skulle være. Det bevirket at det og ble bygget tradisjonelle nordlandsbåter, både åttringer og seksringar. Disse ble bygget for motordrift i tillegg til seilføring.


== Kilder ==
Torstein Arisholm med flere:Kravellbygging i Norge. Hardanger Fartøysvernsenter og Norsk Sjøfartsmuseum 2008
Norsk Fiskeværmuseum
Honorær tittel

En honorær tittel, av honorær fransk honoraire, fra latin honorarius, ære, er en ære en tittel som blir gitt for å ære eller hedre noen, uten at det følger med lønn eller vesentlige tjenesteplikter.
Honorære titler blir nå for tiden ofte gitt noen som i lang tid har utført noe som samfunnet oppfatter som særlig verdifullt, uten at formelle krav til titlene er oppfylt. Et eksempel er utnevning av æresdoktorer. Dette skjer uten at noen doktoravhandling er levert. Dette blir kalt doctor honoris causa, forkortet dr h c. I den akademiske verden finnes det detaljerte regler om hvordan æresdoktorer skal nomineres, velges og utnevnes. Det finnes også eksempel på at det har blitt delt ut honorære professorater.
I tidligere tider var det vanlig at en kunne kjøpe honorære titler. I noen land er dette fremdeles mulig.


== Referanser ==
Norges generalkonsulat i Nuuk

Norges honorære generalkonsulat i Nuuk (offisielt Det kongelige norske generalkonsulat i Nuuk) er Norges representasjon på Grønland. Adressen er Issortarfimmut 13 i Nuuk.
Generalkonsul er Kristian Lennert og konsulatsekretær Gudrun Berthelsen.


== Eksterne lenker ==
Det norske konsulatet i Nuuk Arkivert 26. april 2016 hos Wayback Machine.
Zealandia

Zealandia (også kalt Tasmantis) er et nesten undersjøisk kontinent som sank i havet etter det løsrev seg fra Australia for 60-85 millioner år siden, og fra Antarktis for mellom 130 og 85 millioner år siden. Det kan ha blitt fullstendige dekket av havet for om lag 23 millioner år siden. Det meste av kontinentet, 93 %, er fremdeles under Stillehavet. I dag er det bare New Zealand og noen øyer som stikker opp av havet. 
Zealandia er nesten halvparten så stort som Australia. Som kontinent er det uvanlig langt og tynt. Det rekker fra 19° sørlig til 56° sørlig breddegrad. To parallelle rygger som går fra nord til sør utgjør store deler av kontinentet. Den vestlige ryggen er hovedsakelig undersjøisk med noen platå. På den østlige ligger Ny-Caledonia og New Zealand.


== Eksterne lenker ==
Zealandia the New Zealand (drowned) Continent, from Te Ara
Hunting Aerosurveys Ltd

Hunting Aerosurveys Ltd var et britisk luftfotograferingsselskap. Selskapet startet mer variert under navnet Hunting Surveys.
Firmaet besto av Aerofilms Ltd og Aircraft Operating Company.  Selskapet hadde kontrakter med å kartlegge tinngruvedrift i Nigeria, olje i Arabia, Venezuela og Colombia, tømmer i Ontario og kartlegging i Australia.I 1960 ble firmaet slått sammen med Hunting Geophysics Ltd og dannet Hunting Surveys Ltd.  Militæravdeligen til Hunting Survey Group produserte siden Trident-missil.
Hunting Surveys & Consultants Ltd ble lagt ned i januar 2003.


== Kilder ==
Jackson, A.J. (1973). British Civil Aircraft since 1919, Volume 1. Putnam & Company Ltd.ISBN 0-370-10006-9.


== Referanser ==
Hestebreddene

Hestebreddene er område rundt 30 ºN og 30 ºS i Atlanterhavet og Stillehavet som vanligvis bare har svak skiftende vind eller vindstille. Hestebreddene ligger om lag under de subtropiske høytrykksområdene. 
Begrepet blir mest benyttet i det nordlige stillebeltet i Atlanterhavet. Navnet kommer fra seilskutetida da  en hadde med seg hester  på skipene fra Europa til Vestindia som kunne dø fordi skipene ble liggende for lenge i det vindstille området, slik at en gikk tom for vann. En annen forklaring til navnet kan være et sjømannsrituale, hvor sjømennene la en hestedokke, som dem bar rundt på dekk før de kastet den overbord. 


== Se også ==
Atmosfærisk sirkulasjon
Breddegrad
Den intertropiske konvergenssonen
Roaring forties
Subtropisk rygg


== Kilder ==
(sv) Hästlatituderna  i Nordisk familjebok (2. utgave, 1910)
Encyclopædia Britannica
Karl Meyer

Karl Meyer (født 26. februar 1888 i Kristiania, død 18. desember 1971 i London) var en norsk grosserer og grunnlegger av Den Nasjonale Legion. Han var sønn av juristen og politikeren Ludvig Meyer, og bror til Eli Krog og Håkon Meyer.


== Oppvekst og tidlig karriere ==
Karl Meyer hadde en urolig oppvekst i Kristiania. På slutten av 1890-årene ble hans foreldre skilt, og faren mistet store deler av sin formue i Kristianiakrakket i 1899.  Etter at Ludvig Meyer forlot Arbeiderpartiet i 1903, tok han med seg sønnen og flyttet til England. Dette førte til at Karl Meyer gikk på flere skoler, inkludert en kostskole i England, før han fullførte skolegangen på Katedralskolen i Hamar. Han ble immatrikulert ved Det Kongelige Frederiks Universitet (Universitetet i Oslo) i 1906, men fullførte aldri noen universitetsutdannelse. Han fullførte derimot Krigsskolen i 1907.
Som barn ble han sammen med sine to søsken, Håkon og Eli,  malt i 1892 av Edvard Munch i portrettet «Ludvig Meyers barn».Karl Meyer dro, med startkapital fra faren, høsten 1908 til USA. Han spekulerte raskt pengene bort på børsen. Han ble i 1911 utvist fra USA, etter å ha blitt dømt for flere innbrudd forsommeren det året.Tilbake i Norge hadde Karl Meyer flere ulike jobber. I 1916 ble han millionær etter å ha spekulert på børsen. Men han tapte alle pengene i 1919. Utover 1920-tallet drev han forretningen ”Meyershus” i Christiania Tivoli. Der solgte han alt fra klær til frukt av annensortering.


== Den Nasjonale Legion ==
Karl Meyer opprettet, og erklærte seg som leder av Den Nasjonale Legion på et folkemøte i Cirkus Verdensteater 27. mai 1927. Den Nasjonale Legion var opprinnelig et parti, inspirert av Mussolini, som arbeidet for et ikkeparlamentarisk styresett. Men fram mot stortingsvalget i 1927 dreide Meyer partiet i demokratisk retning, og partiet stilte liste til valget. Valget gikk dårlig for partiet, og de fikk ingen mandater i Stortinget. Den 28. november 1927 ble Karl Meyer kastet ut av Den Nasjonale Legion. Han ble kritisert for å ha vært for egenrådig i valgkampen før stortingsvalget, og anklaget for å ha underslått penger fra partiet.


== Tiden etter Legionen ==
I 1934 ble Karl Meyer dømt til ett års fengsel for underslag. Etter soningen flyttet han til England. Under andre verdenskrig var han en aktiv motstandsmann. Han hjalp flyktninger over grensen til Sverige, og var kurer for Utenriksdepartementet i London. Etter krigen bosatte han seg i London, og drev som frimerkehandler fram til han døde i 1964.


== Litteratur ==
Terje Emberland: Da fascismen kom til Norge - Den nasjonale legions vekst og fall, 1927-1928 (Dreyer, 2015)


== Referanser ==
St. Elizabeth-flommen i 1421

St. Elizabeth-flommen (nederlandsk Sint-Elisabethsvloed) i 1421 var en flom i Nederland. Natt til 19. november traff en kraftig storm kysten av Nordsjøen og  diker brast flere steder slik at polderne som lå under havnivå ble oversvømmet. Mange landsbyer forsvant i flommen og mellom 2 000 og 10 000 mennesker mistete livet. Flommen frårsaket enorme ødeleggelser i Zeeland og Holland og skilte byene Geertruidenberg og Dordrecht som tidligere hadde bekjempet hverandre under krok- og torskekrigen. 
Det meste av området ble liggende under vann i flere tiår. Etter hvert ble landområdet drenert igjen, blant  annet øyene Dordrecht og Hoeksche Waard og det nordvestlige område av Noord-Brabant (rundt Geertruidenberg). Det meste av Biesbosch-området har vært dekket av vann siden flommen. 
Årsaken til flommen var altså at dikene brast og ikke som den store Nordsjøflommen i 1953 som ble skapt av stormflod. 


== Eksterne lenker ==
Deltawerken.com recounting
Rijksmuseum brief description
indyposted.com
Manuell riggtang

Manuelle riggtenger er et alternativ til «iron roughneck» som er en maskin som brukes for å skru sammen borerør på en borerigg. Manuelle riggtenger er i dag mindre og mindre brukt siden risikoen ved å bruke disse er ganske stor. Når de brukes festes den ene tangen som skal være i bevegelse i en maskin som heter «hydraulisk cathead». Den andre festes i en backup-vaier, og fungerer på den måten at den holder igjen den nederste røret, samtidig som det øvre røret går rundt og det får korrekt moment.
I disse dager når det brukes «iron roughneck» så blir de manuelle tengene mindre og mindre brukt. Man vil også unngå å bruke disse tengene hvis det ikke er absolutt nødvendig.
Elin Aandal-Herseth

Elin Aandal-Herseth (født 1978) er en norsk journalist og programleder for NRK Radio. Aandal-Herseth er kjent som programleder for Norgesglasset . Hun har tidligere vært programleder for Brønsj. Hun satt i juryen som bestemte hvem som skulle motta Spellemannprisen for kategorien viser i 2014.


== Referanser ==
Schiaparelli (krater)

Schiaparelli er et nedslagskrater øst i Terra Meridiani på Mars. Det har en diameter på rundt 460 kilometer og er navneinnsats etter den italienske astronomen Giovanni Schiaparelli.
Kratret er formet av vind, vulkanisme og vann, og det har kanskje vært en innsjø i området


== Kilder ==
Wind and watere have shaped Schiaparelli on Mars - ESA
Adolf Grünbaum

Adolf Grünbaum (født 1923 i Köln, død 15. november 2018) var en tysk filosof og vitenskapteoretiker, virksom i USA. Han er kjent som kritiker av Karl Poppers vitenskapsfilosofi og Freuds pyskoanalyse.


== Referanser ==


== Eksterne lenker ==
Professor Adolf Grünbaum University of Pittsburgh. Besøkt 7. april 2016
Trypanidius

Trypanidius er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, lyst gråbrune trebukker med lange antenner. Dekkvingene har gjerne noen mørkere tegninger og er mye bredere enn pronotum. Pronoum har ofte en kort tann på sidene.


== Levevis ==
Larvene lever i død ved.


== Utbredelse ==
Slekten er utbredt i Mellom- og Sør-Amerika, fra Mexico i nord til det nordlige Argentina i sør, også på noen av øyene i Karibia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Acanthocinini Thomson, 1860
Slekten  Trypanidius Blanchard, 1843 - 15 arter
Trypanidius albosignatus (Melzer, 1932)
Trypanidius andicola Blanchard, 1847
Trypanidius apicalis Aurivillius, 1921
Trypanidius dimidiatus Thomson, 1860
Trypanidius insularis Fisher, 1925
Trypanidius irroratus Monné & Delfino, 1980
Trypanidius isolatus Waterhouse, 1890
Trypanidius kitayamai Bezark, 2019
Trypanidius maculatus Monné & Delfino, 1980
Trypanidius mexicanus Thomson, 1860
Trypanidius mimicavus Carelli, Monné & Souza, 2013
Trypanidius nocturnus Fisher, 1942
Trypanidius notatus (Fabricius, 1787)
Trypanidius proximus Melzer, 1931
Trypanidius rubripes Bates, 1872
Trypanidius spilmani Villiers, 1980


== Kilder ==
Liste over artene
Bildegalleri


== Eksterne lenker ==
(en) Trypanidius i Encyclopedia of Life 
(en) Trypanidius i Global Biodiversity Information Facility 
(en) Trypanidius hos ITIS 
(en) Trypanidius hos NCBI 
(en) Kategori:Trypanidius – bilder, video eller lyd på Wikimedia Commons 
Trypanidius – detaljert informasjon på Wikispecies
Oxathres

Oxathres er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, brune eller gråbrune trebukker med lange antenner. Pronotum er uten tenner på sidene, men bakhjørnene kan være litt framstikkende.


== Levevis ==
Larvene lever i død ved.


== Utbredelse ==
Slekten er utbredt i Sør-Amerika, fra Venezuela i nord til Bolivia og det sørlige Brasil i sør.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Acanthocinini Thomson, 1860
Slekten  Oxathres Bates, 1864 - 16 arter
Oxathres boliviana Monné & Tavakilian, 2011
Oxathres decorata Monné, 1990
Oxathres erotyloides Bates, 1864
Oxathres griseostriata Monné M. A. & Monné M. L., 2012
Oxathres guyanensis Monné & Tavakilian, 2011
Oxathres implicatus Melzer, 1926
Oxathres lewisi Audureau, 2013
Oxathres maculosa Monné & Tavakilian, 2011
Oxathres muscosus Bates, 1864
Oxathres navicula Bates, 1864
Oxathres ornata Monné, 1976
Oxathres proxima Monné, 1976
Oxathres quadrimaculata Monné, 1976
Oxathres scriptus Lacordaire, 1872
Oxathres simillima Monné M. A. & Monné M. L., 2012
Oxathres sparsus Melzer, 1927


== Kilder ==
Liste over artene Arkivert 2. desember 2016 hos Wayback Machine.
Bildegalleri Arkivert 23. april 2016 hos Wayback Machine.


== Eksterne lenker ==
(en) Oxathres i Encyclopedia of Life 
(en) Oxathres i Global Biodiversity Information Facility 
Oxathres – detaljert informasjon på Wikispecies
Are Saastad

Are Saastad (født 1959) er en norsk tidligere psykiatrisk hjelpepleier og likestillingsaktivist. Han ble kjent i forbindelse med Saastad-saken i 2010/2011, da han tapte sin rettssak mot Oslo universitetssykehus i to rettsinstanser etter at sykehuset avsluttet hans arbeidsforhold, og utga en bok om saken.
Han har ettårig hjelpepleierutdannelse fra Gaustad sykehus fra 1977 og har senere tatt grunnfag i humaniora ved Universitetet i Oslo.
Han jobbet som psykiatrisk hjelpepleier og lokal tillitsvalgt i Fagforbundet ved Gaustad sykehus fra 1977, og senere ved Aker sykehus. Han markerte seg som fagforeningstillitsvalgt som skarp kritiker av sykehusfusjonen og av ledelsen ved Oslo universitetssykehus og sentralledelsen i Fagforbundet. Etter at hans arbeidsforhold på Aker sykehus ble avsluttet mot hans vilje av nyfusjonerte Oslo universitetssykehus i 2010 gikk han til sak for å beholde stillingen, men tapte i Oslo tingrett. Fagforbundet ønsket ikke å støtte søksmålet, og uttalte at dommen mot Saastad «bygger i stor grad på de samme vurderinger Fagforbundet Oslo gjorde da vi konkluderte at det ikke var grunnlag [for] å reise sak mot Oslo Universitetssykehus». Saastad anklaget Fagforbundet for å undergrave ham. Han utgav boken Feil medisin: Historien om Norges største sykehusskandale (Kagge forlag) i 2013, som var sterkt kritisk til ledelsen ved Oslo universitetssykehus, andre ledere i helsevesenet, Fagforbundets ledelse og regjeringens sykehuspolitikk. Saastad har siden 2012 vært daglig leder i likestillingssenteret Reform ressurssenter for menn. 
I 2022 utga han boken Usynlige menn. Et nytt perspektiv på norsk likestilling (Dinamo forlag). Are Saastad ble i samme år oppnevnt til å sitte i det regjeringsoppnevnte Mannsutvalget. 


== Referanser ==
Carrie Henn

Carrie Henn (født 7. mai 1976 i Panama City i Florida som Caroline Marie Henn) er en amerikansk lærer som tidligere var en kjent barneskuespiller i actionfilmen Aliens (1986), hvor hun spilte Rebecca «Newt» Jorden.


== Biografi ==
Henn har én storebror, Christopher Henn, som også spilte sammen med henne i actionfilmen Aliens (1986), regissert av James Cameron. Det var oppfølgeren til Ridley Scotts Alien – den 8. passasjeren fra 1979, og den andre filmen i Alien-serien. Det var da hun gikk på skolen Lakenheath at hun fikk en opptaksprøve for rollen som Newt, den eneste overlevende etter at en romvesenhær herjer løs på en koloni. Henn fikk god kritikk og vant en Saturn Award for rollen. Hun ble også nominert til en Young Artist Award. Henn hadde ingen erfaring før hun spilte i filmen, og har ikke spilt i filmer eller TV-serier siden. Hun har imidlertid spilt inn noen dokumentarfilmer om produksjonen til Aliens i ettertid. 
I dag er hun gift og har et barn. Hun er lærer og bor i nærheten av Stanislaus i California.


== Filmografi ==
1986 – Aliens – Rebecca «Newt» Jorden


== Utmerkelser ==
1987 – Saturn Award for beste yngre skuespiller – vant
1987 – Young Artist Award for beste kvinnelige birolle i en komedie-, fantasy- eller dramafilm – nominert


== Referanser ==


== Eksterne lenker ==
(en) Caroline Marie «Carrie» Henn på Internet Movie Database 

(sv) Caroline Marie «Carrie» Henn i Svensk Filmdatabas 
(da) Caroline Marie «Carrie» Henn på Filmdatabasen 
(fr) Caroline Marie «Carrie» Henn på Allociné 
(en) Caroline Marie «Carrie» Henn på AllMovie 
(en) Caroline Marie «Carrie» Henn hos The Movie Database
Skipssnabel

Skipssnabel eller rostra (av lat. rostrum) I antikken også brukt om bronsebelagte spisse rambukker i forstavnen på krigsskip. Disse kunne brukes som rambukker, til å lage hull i fiendtlige skip.
Ved sjøslag var det vanlig å ta rostra til den tapende part som krigsbytte. Etter slaget ved Antium i 338 f.Kr., hvor romerne seiret over volskarane (volsci), satte de stavnene fra fiendeskipene opp rundt talerstolen i Forum Romanum. Denne ble senere kjent som rostra, flertallsformen av rostrum. I moderne engelsk er «rostrum» fremdeles et ord for talerstol.

		


== Kilder ==
Farstad, Olav (1929)  Latinsk-norsk ordbok, s. 297 – Brun, Trondhjem.
Fuchs, J.W. (1968)  Illustrert klassisk realleksikon, s. 227 – Aschehoug, Oslo.
Steen, Tone. «rostra» (14. februar 2009), Store norske leksikon.
What Am I Worth to You?

«What Am I Worth to You?» er en låt av det norske bandet Midnight Choir, skrevet av Atle Byström og R.C. Finnigan. Den ble først utgitt på bandets debutalbum fra 1994, og ble utgitt som promosingle i februar året etter på Fjording.


== Referanser ==


== Eksterne lenker ==
Teksten til låta